Η Ευλαμπία Τσιρέλη είναι συγγραφέας (εκδόσεις Ίκαρος, Αρμός, Ελληνική Βιβλική Εταιρία), διδάκτωρ ΑΠΘ και Yale Artist-in-Residence.  Γράφει επιστημονικά και λογοτεχνικά δοκίμια, παιδικά βιβλία, πεζογραφία μικρής φόρμας, και ποίηση. Το παιδικό της μυθιστόρημα “Οικογένεια Άντερσον” ήταν υποψήφιο στη Βραχεία Λίστα των Βραβείων του Ελληνικού IBBY 2025. Ποιήματά της έχουν εκδοθεί στα ελληνικά, στα αγγλικά και στα εβραϊκά.
Διδάσκει λογοτεχνική γραφή από το 2014 σε ενήλικες στο ιδιωτικό της Εργαστήρι, και από το 2017 σε εφήβους και παιδιά. Επιμελείται συλλογικές και προσωπικές εκδόσεις (πεζογραφία, ποίηση, παιδικό βιβλίο, δοκίμιο) και μεταφράζει λογοτεχνία και δοκίμιο, ενώ συντονίζει εκπαιδευτικά δημιουργικά εργαστήρια και ομίλους δημιουργικής γραφής. Μαθητές της έχουν διακριθεί σε πανελλήνιους διαγωνισμούς διηγήματος και έχουν εκδώσει προσωπικά βιβλία.
Έχει διδάξει στην τριτοβάθμια και δευτεροβάθμια εκπαίδευση, και έχει διατελέσει επιμορφώτρια εκπαιδευτικών πρωτοβάθμιας και δευτεροβάθμιας εκπαίδευσης. Είναι συγγραφέας των νέων σχολικών εγχειριδίων των Θρησκευτικών του Δημοτικού. 
Συνεργάζεται με τη Χ.Α.Ν.Θ. ως εισηγήτρια σεμιναρίων δημιουργικής γραφής και εκπονήτρια εκπαιδευτικών προγραμμάτων.
Περισσότερα για το βιογραφικό της μπορείτε να δείτε εδώ https://evlampiatsireli.com/viografiko/
Και για τα βιβλία της εδώ https://bookpoint.gr/contributors/1096669/%CE%A4%CF%83%CE%B9%CF%81%CE%AD%CE%BB%CE%B7-%CE%95%CF%85%CE%BB%CE%B1%CE%BC%CF%80%CE%AF%CE%B1.html#all 

